| Twinsbet Arena |
| --- |
| ASG Arena |
| Vieta | Ozo g. 14,08200 Vilnius, Lietuva |
| Pradėtas statyti | 2003 m. |
| Atidarytas | 2004 m. spalio 30 d. |
| Renovuotas | 2023 m. pavasaris |
| Savininkas | Gediminas Žiemelis |
| Operatorius | UAB „Avia Solutions Group Arena"(buv. UAB „Universali arena") |
| Paviršius | Gelžbetonis |
| Statybos kaina | 23,2 mln. € |
| Architektas | Jungtinės Architektų Dirbtuvės,Stadium Consultants International |
| Talpa | Koncertas 13500Krepšinis 10000Ledo ritulys 8000Kameriniai renginiai 3000 |
| Švieslentė | ~100 m² (nuo 2019) |
| Nuomininkai | Vilniaus Rytas (2004-2022) (2023-)
Vilniaus Wolves (2023-) |

**Twinsbet Arena** – universali sporto ir kitų renginių arena Vilniuje, Lietuvoje.

### Pavadinimai

* Siemens Arena (2004-2020)
* Avia Solutions Group Arena (2020-2024)
* Twinsbet Arena (2024-)

Savybės
-------

Yra 5 km nuo Vilniaus centro, Verkių seniūnijoje. Šalia uždaras vandens parkas, PC „Ozas", renginių aikštelė ir parkas. Turi mažesnį priestatą, Jeep areną. Šalia įrengta 1500 vt. parkingas bei 150 vt. požeminė aikštelė.

Vyksta krepšinio (FIBA Čempionų lygos, LKL) ir kt. sporto varžybos, koncertai, teatro spektakliai, baleto ir cirko pasirodymai, autoriniai vakarai, šou, parodos, verslo renginiai (konferencijos, kongresams, seminarai), TV filmavimai.

Grindys išlaiko ~50 t. svorį. Todėl galima organizuoti plaukimo, burlenčių varžybas, užšaldžius vandenį – 1800 m² ledo arenoje gali vykti ledo ritulio rungtynės arba dailiojo čiuožimo pasirodymai.

Stogo konstrukcija įrengta daugybė aparatūros pakabinimo taškų, jie gali išlaikyti ~100 t. sveriančią įrangą. Tai leidžia originaliai apšviesti, kitaip modeliuoti erdvę skirtingiems renginiams.

Yra ložės, Delfi TV erdvė, greito maisto užkandinės, barai. Juose per renginio pertrauką galima aptarnauti iki 7,5 tūkst. žmonių.

2014 m. vasarą įrengta virš 170 m. ilgio LED juosta, kuri renginių metu gali virsti 9 švieslentėmis.

Renginiai
---------

Salė
Krepšinio varžybos
### Sportas

Didžiąją sporto renginių dalį sudaro krepšinio rungtynės. Arenos nuomininkais iki 2022 m. buvo Vilniaus „Ryto" komanda, tačiau nuo 2023 m. jais tapo arenos savininko Gedimino Žiemelio įkurtas Vilniaus „Wolves" klubas.

2010 m. liepos 22 – rugpjūčio 1 d. vyko Europos jaunių iki 18 m. krepšinio čempionatas. 2011 m. rugsėjį vyko antrasis 2011 m. Europos krepšinio čempionato etapas.

2011 m. rugsėjo 29 – spalio 2 d. vyko Eurolygos atranka, kurią laimėjo Stambulo Galatasaray, finale įveikusi Vilniaus „Rytą". 2013 m. spalio 1 – spalio 4 d. vėl vyko Eurolygos atranka, ją laimėjo Vilniaus „Rytas", finale įveikęs Ostendės „Telenet". 

2021 m. rudenį vyko Pasaulio salės futbolo čempionato varžybos.

### Koncertai

Arenoje pasirodė Ed Sheeran, OneRepublic, Thirty Seconds to Mars, Metallica, Phil Collins, Patricia Kaas, Lana Del Rey, t.A.T.u. Deep Purple, Sting, Chris Rea, Paco de Lucía, Toto Cutugno, Ozzy Osbourne, Simple Minds, Simply Red, Nazareth, Scorpions, Depeche Mode, Enrique Iglesias, Linkin Park, Lenny Kravitz, Dima Bilan, Avril Lavigne, Snoop Dogg, Backstreet Boys, R.E.M ir Helena Paparizou, David Guetta ft. Kelly Rowland, Kylie Minogue, Ani Lorak, James Blunt ir kt.

Skulptūra
---------

Tado Gutausko sukurta skulptūra krepšiniui
5,7 m aukščio, 30 t. svorio skulptūra (autorius Tadas Gutauskas). Simbolizuoja ranką, laikančią krepšinio kamuolį. Viršutinė dalis – nerūdijančio plieno rutulys – pagamintas Kinijoje. Veidrodinio kamuolio karkasas pagamintas iš nerūdijančio plieno strypų ir vamzdžių. Granitas 5 pirštams, laikantiems krepšinio kamuolį, laivu atgabentas iš Pietų Kinijos. 40 m² aikštė, kurioje stovi skulptūra, išgrįsta deginto granito plokštėmis. Skulptūros sąmata – 500 tūkst. litų.

Skulptūroje iškaltas 37-ių krepšinyje pasižymėjusių asmenų sąrašas – 24 krepšininkai, 8 krepšininkės ir 5 treneriai. Kas 4 m. įrašai bus papildomi naujais vardais. Už geriausius krepšininkus ir trenerius iki 2007 m. liepos 1 d. balsuota spec. svetainėje.

Populiariausiais išrinkti krepšininkai Pranas Lubinas, Feliksas Kriaučiūnas, Leonas Baltrūnas, Vytautas Budriūnas, Stepas Butautas, Henrikas Giedraitis, Stanislovas Stonkus, Kazys Petkevičius, Modestas Paulauskas, Sergejus Jovaiša, Rimas Girskis, Vitoldas Masalskis, Mindaugas Arlauskas, Arvydas Sabonis, Šarūnas Marčiulionis, Šarūnas Jasikevičius, Saulius Štombergas, Rimas Kurtinaitis, Artūras Karnišovas, Ramūnas Šiškauskas, Arvydas Macijauskas, Valdemaras Chomičius, Darius Songaila ir Žydrūnas Ilgauskas, krepšininkės Elena Kubiliūnaitė-Garbačiauskienė, Ona Bartkevičiūtė-Butautienė, Jūratė Daktaraitė, Angelė Jankūnaitė-Rupšienė, Vida Šulskytė-Beselienė, Jurgita Štreimikytė-Virbickienė, Lina Dambrauskaitė ir Irena Baranauskaitė bei treneriai Vladas Knašius, Vytautas Bimba, Jonas Kazlauskas, Vladas Garastas ir Antanas Sireika.

Skulptūra kurta įgyvendinant projektą „Tiems, kuriais didžiuojamės". 2007 m. rugpjūčio 29 d. skulptūra atidengta arenos aikštėje, palydint šalies krepšinio rinktinę į XXXV Europos krepšinio čempionatą.

2005 m. prie Belgrado arenos atidengta analogiška skulptūra, XXXIV Europos krepšinio čempionato proga.

Šaltiniai
---------

1. ↑
2. ↑
3. ↑
4. ↑
5. ↑
6. ↑
7. ↑  Pristatyti vasarą duris atversiančios „Avia Solutions Group" arenos atnaujinimai
8. ↑
9. ↑  „Siemens" arena keičia pavadinimą, Verslo žinios, 2020-11-26
10. ↑  Didžiausia Vilniaus arena lipdo naują pavadinimą, 15min.lt, 2024-04-09
11. ↑
12. ↑  Sostinėje gimsta skulptūra krepšiniui
13. ↑   Archyvuota kopija 2008-03-10 iš Wayback Machine projekto.
14. ↑  Kurias pavardes iškalti skulptūroje Lietuvos krepšiniui, spręs visuomenė
15. ↑  Skulptūroje Lietuvos krepšiniui puikuosis 37 pavardės
16. ↑  Vilniuje atidengta pirmoji šalyje skulptūra krepšiniui
17. ↑

Nuorodos
--------

|  |  |
| --- | --- |
|  | **Vikiteka: Avia Solutions Group arena** – vaizdinė ir garsinė medžiaga  |

* Svetainė

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos sporto arenos |
| --- |
|  |
| 10000+ žiūrovų | 
Avia Solutions Group arena · Žalgirio arena |
|  |
| 5000+ žiūrovų | 
Alytaus arena · Kalnapilio arena · Šiaulių arena · Švyturio arena |
|  |
| 3000+ žiūrovų | 
Jonavos arena · Kėdainių arena · Sportima arena · Utenos arena · Vilniaus pramogų arena · *Vilniaus sporto rūmai* |
|  |
| 2000+ žiūrovų | 
Aukštaitijos sporto rūmai · Jeep arena · Kauno sporto halė · Marijampolės futbolo arena (maniežas) |
|  |
| 1000+ žiūrovų | 
Elektrėnų ledo rūmai · Forum Palace · Gargždų arena · Garliavos arena · Palangos arena · Pieno žvaigždžių arena · Prienų arena · Vilniaus Žemynos progimnazijos arena |
|  |
| 500+ žiūrovų | 
Kauno ledo rūmai · Molėtų arena · Radviliškio sporto arena · Šakių sporto centras |
|  |
| <500 žiūrovų | 
Kauno ledo arena · Lazdijų sporto centras · SEB arena |

 |